โรงพยาบาลศูนย์การแพทย์มหาวิทยาลัยวลัยลักษณ์

**โรงพยาบาลศูนย์การแพทย์มหาวิทยาลัยวลัยลักษณ์** () เป็นโรงพยาบาลในสังกัด มหาวิทยาลัยวลัยลักษณ์ จัดตั้งเพื่อเป็นโรงเรียนแพทย์และให้บริการรักษาระดับตติยภูมิแก่ประชาชนในพื้นที่ภาคใต้ตอนบนภาคใต้

## ประวัติ
**โรงพยาบาลศูนย์การแพทย์มหาวิทยาลัยวลัยลักษณ์** ก่อตั้งขึ้นบนพื้นที่ 405 ไร่

เมื่อวันที่ 24 กุมภาพันธ์ พ.ศ. 2560 มหาวิทยาลัยวลัยลักษณ์ เปิดโรงพยาบาลศูนย์การแพทย์มหาวิทยาลัยวลัยลักษณ์ (ระยะนำร่อง) ณ อาคารวิจัยวิทยาการสุขภาพ มหาวิทยาลัยวลัยลักษณ์ เพื่อให้บริการแก่นักศึกษา บุคลากร และประชาชนทั่วไป พร้อมทั้งสนับสนุนด้านการเรียนการสอน ด้านการวิจัย และด้านบริการวิชาการ สำหรับสำนักวิชากลุ่มวิทยาศาสตร์สุขภาพของมหาวิทยาลัยวลัยลักษณ์

เมื่อวันที่ 23 พฤศจิกายน พ.ศ. 2560 นายจำเริญ ทิพญพงศ์ธาดา ผู้ว่าราชการจังหวัดนครศรีธรรมราช เป็นประธานเปิดโรงพยาบาลศูนย์การแพทย์มหาวิทยาลัยวลัยลักษณ์ (ระยะแรก) เพื่อให้บริการแก่นักศึกษา บุคลากร และประชาชนทั่วไปอย่างเป็นทางการ โดยได้เริ่มเปิดให้บริการในแผนกผู้ป่วยนอก (OPD) และแผนกอุบัติเหตุฉุกเฉิน (ER)

เมื่อวันที่ 1 เมษายน พ.ศ. 2562 โรงพยาบาลศูนย์การแพทย์มหาวิทยาลัยวลัยลักษณ์ ได้เริ่มเปิดให้บริการแผนกผู้ป่วยใน (IPD) จำนวน 16 เตียง แบ่งเป็นผู้ป่วยชาย จำนวน 8 เตียง และผู้ป่วยหญิง จำนวน 8 เตียง

เมื่อวันที่ 15 พฤศจิกายน พ.ศ. 2564 โรงพยาบาลศูนย์การแพทย์มหาวิทยาลัยวลัยลักษณ์ ได้ย้ายการบริการมายังอาคารสำนักงานใหญ่ โดยเปิดให้บริการในแผนกผู้ป่วยนอก (OPD) และแผนกอุบัติเหตุฉุกเฉิน (ER)

เมื่อวันที่ 24 มกราคม พ.ศ. 2565 โรงพยาบาลศูนย์การแพทย์มหาวิทยาลัยวลัยลักษณ์ ได้เริ่มเปิดให้บริการ 24 ชั่วโมง โดยได้มีการขยายการให้บริการในแผนกผู้ป่วยใน (IPD) พิเศษ จำนวน 24 เตียง แผนกผู้ป่วยใน (IPD) สามัญ จำนวน 61 เตียง แผนกผู้ป่วยวิกฤต (ICU) จำนวน 12 เตียง และแผนกทารกแรกคลอด (Nursery) จำนวน 10 เตียง

เมื่อวันที่ 24 พฤศจิกายน 2565 นายอภินันท์ เผือกผ่อง ผู้ว่าราชการจังหวัดนครศรีธรรมราช เป็นประธานเปิดโรงพยาบาลศูนย์การแพทย์มหาวิทยาลัยวลัยลักษณ์ (เฟสที่ 1) จำนวน 426 เตียง เพื่อให้บริการทางการแพทย์โดยใช้เครื่องมือที่เป็นเทคโนโลยีขั้นสูง เป็นโรงพยาบาลศูนย์ขนาดใหญ่ระดับตติยภูมิ และเป็นศูนย์กลางของการรักษาพยาบาลของภาคใต้ตอนบน

เมื่อวันที่ 20 เมษายน 2567 พลเอก ไพบูลย์ คุ้มฉายา องคมนตรี เป็นประธานในพิธีส่งมอบตึกสงฆ์อาพาธศรีธรรมราชา ซึ่งสร้างขึ้นโดยมูลนิธิศรีธรรมราชา เพื่อถวายเป็นพระราชกุศลเนื่องในพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยเปิดให้บริการเมื่อวันที่ 1 พฤษภาคม 2567 จำนวน 114 เตียง รวมมีเตียงจำนวนทั้งสิ้น 540 เตียง

## ผู้อำนวยการ

## โครงสร้างองค์กร
โรงพยาบาลศูนย์การแพทย์มหาวิทยาลัยวลัยลักษณ์ มีโครงสร้างองค์กร ดังนี้

* กลุ่มงานด้านการแพทย์
** ฝ่ายการแพทย์
*** แผนกเวชศาสตร์ครอบครัว
*** แผนกเวชศาสตร์ฉุกเฉิน
*** แผนกอายุรกรรม
*** แผนกศัลยกรรม
*** แผนกกุมารเวชกรรม
*** แผนกสูตินรีเวชกรรม
*** แผนกออร์โธปิดิกส์
*** แผนกจักษุ
*** แผนกโสต ศอ นาสิก
*** แผนกรังสีวิทยา
*** แผนกเวชศาสตร์ฟื้นฟู
*** แผนกพยาธิวิทยา
*** แผนกนิติเวชวิทยา
*** แผนกวิสัญญี
*** แผนกจิตเวช
*** แผนกเวชศาสตร์ป้องกัน
*** แผนกเวชปฏิบัติทั่วไป
*** แผนกทันตกรรม
* กลุ่มงานด้านเทคนิคบริการ
** ฝ่ายเภสัชกรรม
*** แผนกเภสัชกรรมผู้ป่วยนอก
*** แผนกเภสัชกรรมผู้ป่วยใน
*** แผนกเภสัชกรรมการผลิต
*** แผนกบริหารเวชภัณฑ์
*** แผนกวิชาการเภสัชกรรม
** ฝ่ายห้องปฏิบัติการทางการแพทย์
*** แผนกห้องปฏิบัติการกลาง
*** แผนกจุลชีววิทยา
*** แผนกคลังเลือดและการบริการโลหิต
*** แผนกห้องปฏิบัติการกขั้นสูง

* กลุ่มงานด้านนโยบาย
** ฝ่ายเภสัชกรรม
*** แผนกแพทย์แผนไทยประยุกต์
*** แผนกแพทย์ทางเลือก
*** แผนกเวชกรรมสังคม
*** แผนกสร้างเสริมสุขภาพ
* กลุ่มงานด้านการพยาบาล
** ฝ่ายการพยาบาลผู้ป่วยนอก
*** แผนกอุบัติเหตุและฉุกเฉิน
*** แผนกผู้ป่วยนอก
** ฝ่ายการพยาบาลผู้ป่วยใน
*** แผนกหอผู้ป่วยวิกฤต
*** แผนกหอผู้ป่วยในสามัญ
*** แผนกหอผู้ป่วยในพิเศษ
*** แผนกทารกแรกคลอด
** ฝ่ายการพยาบาลพิเศษ
*** แผนกห้องผ่าตัด
*** แผนกห้องคลอด
*** แผนกวิสัญญีพยาบาล
*** แผนกป้องกันการติดเชื้อ
*** แผนกไตเทียม
*** แผนกหน่วยจ่ายกลาง

* กลุ่มงานด้านบริหาร
** ฝ่ายบริหารทั่วไป
*** แผนกอำนวยการและสารบรรณ
*** แผนกประชาสัมพันธ์
*** แผนกกองทุน
*** แผนกโภชนาการ
*** แผนกซักรีด
*** แผนกรักษาความปลอดภัย
*** แผนกยานพาหนะ
*** แผนกจ้างเหมาบริการ
*** แผนกแม่บ้าน
*** แผนกวิศวกรรมและสถาปัตยกรรม
*** แผนกนิติการ
** ฝ่ายยุทธศาสตร์การพัฒนา
*** แผนกวิเคราะห์และจัดทำยุทธศาสตร์การพัฒนา
*** แผนกคุณภาพ
*** แผนกสารสนเทศ
*** แผนกบุคคล
*** แผนกบัญชี
*** แผนกพัสดุ
*** แผนกการเงินและเวชระเบียน
* กลุ่มงานด้านการศึกษาและวิจัย
** ฝ่ายการศึกษาและวิจัย
*** แผนกบริการการศึกษา
*** แผนกงานวิจัย
*** แผนกแพทยศาสตรศึกษาชั้นคลินิก
*** แผนกพยาบาลศาสตรศึกษาชั้นคลินิก
*** แผนกทันตแพทยศาสตรศึกษาชั้นคลินิก
*** แผนกการศึกษาวิทยาศาสตร์สุขภาพชั้นคลินิก
*** แผนกการศึกษาหลังปริญญา

## อาคาร

* กลุ่มอาคารโรงพยาบาล
** อาคารจุฬาภรณเวชวัฒน์ อาคาร A อาคารอำนวยการ ความสูง 5 ชั้น
** อาคาร B, C อาคารโรงพยาบาล ความสูง 10 ชั้น
** อาคาร D ศูนย์บริการทางการแพทย์ ความสูง 10 ชั้น
** อาคาร E งานตอกเสาเข็ม (พื้นที่ส่วนขยายในอนาคต)
** อาคาร F อาคารพลังงาน

* กลุ่มอาคารบ้านพักบุคลากร
** อาคารชุดโสด 4 ชั้น (แบบ R1) จำนวน 1 หลัง
** อาคารชุดโสด 3 ชั้น (แบบ R2) จำนวน 1 หลัง
** อาคารครอบครัว 3 ชั้น (แบบ R3) จำนวน 1หลัง
** อาคารครอบครัว 3 ชั้น (แบบ R4) จำนวน 1 หลัง
** อาคารครอบครัว 3 ชั้น (แบบ R5) จำนวน 1 หลัง
** บ้านพักบุคลากร จำนวน 25 หลัง
* กลุ่มอาคารหอพักนักศึกษา
** อาคารหอพักนักศึกษาแพทย์ (อาคาร A) จำนวน 1 หลัง
** อาคารหอพักนักศึกษาพยาบาล (อาคาร B) จำนวน 1 หลัง

## กองทุนพัฒนา
**กองทุนพัฒนาศูนย์การแพทย์มหาวิทยาลัยวลัยลักษณ์** ก่อตั้งขึ้นเมื่อวันที่ 9 พฤศจิกายน พ.ศ. 2560 โดยมีวัตถุประสงค์เพื่อเปิดโอกาสให้ทุกภาคส่วนทั้งภาคประชาชน ภาคธุรกิจ ภาครัฐได้มีส่วนร่วมในการสร้างเสริม สนับสนุน อีกทั้งเป็นช่องทางในการระดมสมทบทุน เพื่อใช้ในกิจการของศูนย์การแพทย์มหาวิทยาลัยวลัยลักษณ์อย่างกว้างขวาง

## โครงการผลิตแพทย์เพื่อชาวชนบท

* สถาบันร่วมผลิตแพทย์ (โรงพยาบาลหลัก)
** ศูนย์แพทยศาสตรศึกษาชั้นคลินิก โรงพยาบาลวชิระภูเก็ต
** ศูนย์แพทยศาสตรศึกษาชั้นคลินิก โรงพยาบาลตรัง
* สถาบันร่วมผลิตแพทย์ (โรงพยาบาลสมทบ)
** โรงพยาบาลทุ่งสง
** โรงพยาบาลท่าศาลา
** โรงพยาบาลจุฬาภรณ์
** สถาบันนิติเวชวิทยา โรงพยาบาลตำรวจ

## ดูเพิ่ม
* มหาวิทยาลัยวลัยลักษณ์

## อ้างอิง

## แหล่งข้อมูลอื่น
* มหาวิทยาลัยวลัยลักษณ์
* โรงพยาบาลศูนย์การแพทย์มหาวิทยาลัยวลัยลักษณ์ 

วลัยลักษณ์
วลัยลักษณ์
ว
หมวดหมู่:มหาวิทยาลัยวลัยลักษณ์
หมวดหมู่:สิ่งก่อสร้างในอำเภอท่าศาลา